ถ้าลาออกจะเกิดอะไรขึ้น?
ต้องบอกว่าสถานการณ์ทางการเมืองในเวลานี้อยู่ในภาวะที่เรียกว่า กลืนไม่เข้าคายไม่ออก มันเหมือนกับพะอืดพะอมยังไงก็บอกไม่ถูก,ที่แน่ๆรัฐบาลนั้น ขาลง ทำอะไรก็ไม่ดีไปเสียหมด,อีกทั้งวันนี้ก็มีความพยายามทายใจหรือคาดคะเนกันไปต่างๆนานา นาฬิกาพี่ใหญ่ มีทิศทางไปถึงจุดไหน หลังจากปริปากว่า ถ้าประชาชนไม่ต้องการ ผมก็พร้อมที่จะไปจากตำแหน่งนี้,ออกไม่ออกยังไม่มีใครการันตีได้,แม้กระทั่งมีข่าวก้าวไปอีกขั้นที่ระบุว่า หาก พล.อ.ประวิตร วงษ์สุวรรณ รองนายกฯและรัฐมนตรีว่าการกระทรวงกลาโหมลาออกจริงๆ ก็มีการวางตัวบุคคลที่จะเข้ารับตำแหน่งแทน,พล.อ.ประยุทธ์ จันทร์โอชา นายกฯ จะควบเก้าอี้รัฐมนตรีว่าการกระทรวงกลาโหมอีกตำแหน่งหนึ่ง และ พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ควบเก้าอี้รองนายกฯฝ่ายความมั่นคงอีกตำแหน่งหนึ่ง,นั่นก็คงเป็นการคาดการณ์ หากเกิดความเปลี่ยนแปลงจริงๆ ซึ่งว่าไปแล้ว หากออกสูตรนี้จริง ก็น่าจะเหมาะสม,ที่สำคัญก็คือไม่ต้องยุ่งยากทำได้เร็ว,ยังควบคุมด้านความมั่นคงทั้งระบบ,พล.อ.ประวิตรหากลาออกไปจริงก็ยังมีตำแหน่งสำคัญใน คสช. ซึ่งเป็นมันสมองและควบคุมความมั่นคงอย่างแท้จริง โดยเฉพาะในส่วนของทุกกองทัพ,หากมีการวางตัวและวางหน้าที่ความรับผิดชอบลักษณะนี้ พล.อ.ประวิตรก็สามารถดูแลงานใน คสช.อย่างเต็มตัว แม้จะไม่มีตำแหน่งในรัฐบาล,แค่นี้ก็ใหญ่บิ๊กเบิ้มแล้ว,อีกด้านหนึ่งในฐานะผู้มีบารมียังสามารถทำหน้าที่ดีลการเมืองได้อย่างสะดวกสบายขึ้นโดยไม่ต้องห่วงความเป็นรัฐบาล,เพราะตรงนี้แหละคืออีกด้านที่มีความสำคัญหาก พล.อ.ประยุทธ์ต้องการที่จะไปต่อในตำแหน่งนายกฯหลังเลือกตั้ง,ที่ต้องสะดุดและเป็นปัญหาจนถูกโจมตีเป็นระลอกมานั้นก็เพราะความจำเป็นในการเลื่อนการเลือกตั้งออกไป,แม้จะเป็นเพราะเหตุอันใดก็ตาม แต่ต้องยอมรับว่ารัฐบาล คสช. ได้ประโยชน์สูงสุดเพื่อให้มีการเตรียมการได้พร้อมมากขึ้น,พล.อ.ประวิตรเองก็เถอะหากไม่ได้เป็นรัฐมนตรีก็หาใช่ว่าจะ ไร้น้ำยา ยังไงเสียก็ยังเป็น อำนาจคู่ กับ พล.อ.ประยุทธ์,เพียงแต่อยู่กันคนละฐานะและต่างความรับผิดชอบ บารมียังเปี่ยมล้นไม่ต่างไปจากเดิมอย่างแน่นอน,ไม่ต้องปวดหัวกับคำถามนักข่าวอย่างปัจจุบัน,ที่แน่ๆก็คือการที่แสดงสปิริตทางการเมืองอย่างนี้จะเป็นแบบอย่างให้ นักการเมือง นำไปเป็นแบบอย่าง,ลาออก ก่อนที่จะรู้ผลสอบว่า ผิดหรือไม่ผิด,สำคัญก็คือ น้องเล็ก พล.อ.ประยุทธ์คงโล่งอกไม่ต้องเจอกับแรงกดดันที่ถาโถมไปรอบตัว แม้จะเป็นเรื่องของ พี่ใหญ่ ที่ตกเป็นเป้า,แต่มันกินความเลยไปถึง พล.อ.ประยุทธ์อย่างแยกไม่ออก เพราะในฐานะนายกฯ ต้องรับผิดชอบทุกอย่างอยู่แล้วและยังเป็นเป้าใหญ่เหนือเป้าใหญ่อีกด้วย,ยังไม่มีหรอกครับผมก็ว่าไปตามข่าวที่มีการคาดการณ์กัน.,สายล่อฟ้า
ออกไม่ออก ไปต่อไม่ไปต่อ ต้องบอกว่าสถานการณ์ทางการเมืองในเวลานี้อยู่ในภาวะที่เรียกว่า กลืนไม่เข้าคายไม่ออก มันเหมือนกับพะอืดพะอมยังไงก็บอกไม่ถูก
กล้าได้กล้าเสีย,สายล่อฟ้า,ถ้าลาออกจะเกิดอะไรขึ้น,ประวิตร วงษ์สุวรรณ,นาฬิกาหรู,ข่าวทั่วไป